România ar fi trebuit să primească, luni, circa 3 milioane de metri cubi de gaz de la Gazprom, însă compania rusă a redus livrările la 2 milioane de metri cubi, conform România TV, care citează surse din industria energetică.

Premierul român Victor Ponta a dat asigurări recent că, "orice se întâmplă cu gazele din Rusia", România are resurse pentru populaţie şi pentru situaţii de urgenţă.

„În orice situaţie, orice se întâmplă şi cu gazele din Rusia, pentru populaţie şi situaţii de urgenţă avem propriile resurse şi, de asemenea, în depozite. Sperăm să nu fie probleme cu gazele din import pentru desfăşurarea activităţilor economice. Orice se întâmplă şi orice decizii politice sau pseudo – politice se iau în estul Europei, noi avem pentru această iarnă pentru populaţie asigurat tot ce trebuie”, a declarat Victor Ponta.

Află, de AICI, tot ce trebuie să ştii despre situaţia din ţară.